ΓΡΑΠΤΗ ΕΡΩΤΗΣΗ E-0179/03

υποβολή: Patricia McKenna (Verts/ALE) προς την Επιτροπή

(30 Ιανουαρίου 2003)

Θέμα: Οδηγία του Συμβουλίου 97/11/ΕΚ που τροποποιεί την οδηγία 85/337/ΕΟΚ

Η οδηγία του Συμβουλίου 97/11/ΕΚ(1) που τροποποιεί την οδηγία 85/337/ΕΟΚ(2) για την εκτίμηση των επιπτώσεων στο περιβάλλον (ΕΙΑ) δεν περιέχει ημερομηνία λήξεως. Με άλλα λόγια, μόλις ο ανάδοχος περατώσει τη μελέτη, μπορεί να αναμείνει για απροσδιόριστο χρονικό διάστημα πριν αρχίσει το συγκεκριμένο έργο.

Οι επιπτώσεις των ανωτέρω είναι διπλές:

- Κατ' αρχάς, στο χρονικό διάστημα μεταξύ της μελέτης ΕΙΑ και της έναρξης του έργου, τα επιμέρους χαρακτηριστικά (δεδομένα) που αφορούν το περιβάλλον μπορεί να αλλάξουν. Παραδείγματος χάριν, εάν ο πληθυσμός μιας περιοχής αυξηθεί δραματικά σε μια πενταετή περίοδο, τότε οι πληροφορίες που περιέχονται στη μελέτη ΕΙΑ μπορεί να μην είναι πλέον επίκαιρες. Θεωρείται όμως, ότι ακόμη ισχύουν.

- Επιτρέπει σε ανάδοχους με πολλούς πόρους να περατώνουν τη διαδικασία μελέτης ΕΙΑ σε αριθμό έργων και να αναμένουν για αόριστο χρονικό διάστημα πριν ξεκινήσουν την κατασκευή. Οι τοπικές κοινότητες μένουν τοιουτοτρόπως εκτεθειμένες. Ανάλογα με τον προτεινόμενο τύπο έργου, αυτό μπορεί να έχει αρνητικές επιπτώσεις στην οικονομική, κοινωνική και φυσικήγεία της κοινότητας.

Ποιά είναι η άποψη της Επιτροπής για το εν λόγω θέμα·

Σχεδιάζει η Επιτροπή να τροποποιήσει την οδηγία για να διορθώσει αυτή την έλλειψη·

(1) ΕΕ L 73 της 14.3.1997, σελ. 5.

(2) ΕΕ L 175 της 5.7.1985, σελ. 40.

Απάντηση της κ. Wallstrm εξ ονόματος της Επιτροπής

(6 Μαρτίου 2003)

Το Αξιότιμο Μέλος ζήτα τη γνώμη της Επιτροπής, όσον αφορά στο χρονικό διάστημα που μεσολαβεί από την ολοκλήρωση της αξιολόγησης περιβαλλοντικών επιπτώσεων (ΕΙΑ) σύμφωνα με την οδηγία του Συμβουλίου 97/11/ΕΚ, της 3ης Μαρτίου 1997 για την τροποποίηση της οδηγίας 85/337/ΕΟΚ για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον, και την έναρξη του έργου.

Το Αξιότιμο Μέλος αναφέρει πως εφόσον ο κύριος του έργου ολοκληρώσει την αξιολόγηση περιβαλλοντικών επιπτώσεων, μεσολαβεί απροσδιόριστος χρόνος μέχρι την έναρξη του έργου με αποτέλεσμα μολονότι ενίοτε τα περιβαλλοντικά χαρακτηριστικά διαφοροποιούνται, εξακολουθούν να θεωρούνται έγκυρες οι πληροφορίες που παρέχονται από την αξιολόγηση περιβαλλοντικών επιπτώσεων. Αναφέρει επίσης πως κατ' αυτόν τον τρόπο δημιουργείται σύγχυση στις τοπικές κοινότητες.

Από τις διαβιβασθείσες πληροφορίες δεν διευκρινίζεται εάν το Αξιότιμο Μέλος αναφέρεται στο χρονικό διάστημα μεταξύ της ολοκλήρωσης της αξιολόγησης των περιβαλλοντικών επιπτώσεων και της χορήγησης αδείας ή μεταξύ ολοκλήρωσης της αξιολόγησης των περιβαλλοντικών επιπτώσεων και της χορήγησης αδείας και του πραγματικού χρόνου έναρξης του έργου.

Η οδηγία επιβάλλει τη διενέργεια αξιολόγησης περιβαλλοντικών επιπτώσεων για έργα, τα οποία ενδέχεται να έχουν σημαντικές επιπτώσεις στο περιβάλλον πριν να χορηγηθεί η άδεια. Δεν καθορίζει το χρονικό όριο για το διάστημα· ή την περίοδο που μεσολαβεί μεταξύ της χορήγησης της αδείας και της έναρξης του έργου. Ανάλογα θέματα επαφίονται στη διακριτική ευχέρεια των κρατών μελών, πολλά εκ των οποίων έχουν ορίσει προθεσμίες για τη μία ή και τις δύο αναφερθείσες περιόδους. Επιπλέον, σε ορισμένα κράτη μέλη οι αρχές ζητούν νέο πληροφοριακόλικό, ή νέα μελέτη για τις περιβαλλοντικές επιπτώσεις ή θέτουν όρους στις άδειες για τα έργα.

Σε περίπτωση που δεν έχουν καθοριστεί προθεσμίες, μπορεί ναπάρξουν καθυστερήσεις στα διαστήματα που μεσολαβούν από τη διαδικασία αξιολόγησης περιβαλλοντικών επιπτώσεων έως τη χορήγηση αδείας, και από την χορήγηση αδείας έως την έναρξη του έργου. Όσον αφορά

στην πρώτη περίπτωση έως τώρα, κατά την αξιολόγηση των περιβαλλοντικών επιπτώσεων πρέπει να προσδιορίζονται και να εκτιμώνται οι τυχόν επιπτώσεις του έργου στο περιβάλλον. Εάν έχει μεταβληθεί η κατάσταση του περιβάλλοντος στο χρονικό διάστημα από την ανάληψη της αξιολόγησης έως τη χορήγηση αδείας, ενδεχομένως η αξιολόγηση να χρήζει ενημέρωσης ή παράτασης, λαμβάνονταςπόψη τις θεμιτές προσδοκίες του κοινού και την αρχή της καλής διοίκησης. Υπ' αυτές τις συνθήκες, κατά τη διαδικασία χορήγησης αδείας πρέπει να λαμβάνονταιπόψη νέες πληροφορίες που σχετίζονται με πιθανές περιβαλλοντικές επιπτώσεις του έργου.

Όσον αφορά σε αλλαγές περιβαλλοντικών χαρακτηριστικών μετά τη χορήγηση αδείας, η οδηγία δε καθορίζει το χρόνοποχρεωτικής έναρξης του έργου. Ωστόσο, πρέπει να τονιστεί το γεγονός ότι, η οδηγία απαιτεί να εκτιμώνται και να συνυπολογίζονται στη διαδικασία αξιολόγησης περιβαλλοντικών επιπτώσεων όλοι οι παράγοντες, οι οποίοι ενδέχεται να έχουν σημαντικές επιπτώσεις στο περιβάλλον.

Η Επιτροπή δεν προβλέπει τροποποίηση της οδηγίας σε αυτό το στάδιο, δίχως να αποκλείεται να εξετασθεί και αυτό το ενδεχόμενο στο πλαίσιο μελλοντικής τροπολογίας.